《买陂塘 由海日所回高坡经大云寺，正值琼城一带刺桐花开，即景呈金门夫子。》
清代·吴小姑

望晴空、天半朱霞，疑将堕赤城赤。嬉游每逐裙榴队，共踏遍红尘陌。

遮不得。那古刹、墙儿衬染都生色。艳阳天似，火伞擎霄，丹沙炼鼎，春已过三月。

休停屐，学士庄瑶峰侧，是侬家第宅。炎州文苑谁称最，定有祥云烂漫。

常栖息。畅好是、檀郎欲等餐桃客。麻姑同伴，挽一朵灵芝，一乘丹凤，点破碧天碧。

作者简介：吴小姑(1825-1851) 号海山仙人，琼山人。嫁广东潮阳人邱玉珊为侧室，邱为秀才，著有《粤海镜要》、《松寮诗话》等，年长于小姑者甚，而琴瑟恩爱。